අම්පාර - කල්මුණේ - සයින්දුමරුදු ප්‍රදේශයේදී වෑන් රථයක් සහ බස් රථයක් ගැටී අද උදෑසන සිදුවූ අනතුරින් මියගොස් ඇත්තේ අවුරුදු දෙක,හතර සහ අට වයස්වල පසුවන පිරිමි ළමුන් තිදෙනෙකු බව පොලිසිය පවසනවා.අනතුරින් පුද්ගලයින් දස දෙනෙකු තුවාල ලබා කල්මුණේ රෝහලට ඇතුළත් කර තිබෙනවා.අම්පාර දෙස සිට මඩකලපුව දෙසට ධාවනය වූ ලංගම බස් රථයක් හා ප්‍රතිවිරුද්ධ දෙසින් පැමිණි වෑන් රථයක් එකිනෙක ගැටීමෙන් මෙම අනතුර සිදුව ඇති බව පොලිසිය වැඩි දුරටත් ප්‍රකාශ කළා.